**CONCURSUL ANULUI**

**Regulament de aplicare**

1. Preambul

Pentru a mentine si creste calitatea competitiilor de Orientare in alergare, F.R.O. a conceput un sistem de evaluare calitativa a concursurilor, care va fi aplicat experimental in anul competitional 2018.

Sistemul pune in competitie directa organizatorii de concursuri, acestia fiind evaluati in mod direct de catre sportivii participanti. La sfarsitul sezonului competitional va fi desemnat si premiat castigatorul „Concursului Anului”.

1. Participanti la „Concursul Anului”
	1. Obligatoriu: toti Organizatorii de concursuri de Orientare in Alergare la care F.R.O. este co-organizator.
	2. Optional: Organizatorii de concursuri prevazute in Calendarul Competitional al anului in curs.

Pentru a participa la Concursul Anului competitia respectiva trebuie sa adune cel putin 100 de concurenti de la minimum 10 cluburi sportive afiliate la F.R.O.

Acesti Organizatori vor transmite o cerere de participare la Concursul Anului, simultan cu inscrierea in Calendarul Competitional, in scris, catre Comisia de

 Competitii si Harti a F.R.O.

Organizatorii care s-au inscris la cerere la Concursul Anului si la a caror competitie nu au participat miminum de sportivi si cluburi, asa cum este prevazut la alineatul 2.2, vor putea efectua procedura de evaluare, insa nu vor fi inclusi in clasamentul pentru „Concursul Anului”.

1. Responsabilul din partea Organizatorului
	1. La fiecare competitie participanta va exista un Responsabil pentru Concursul Anului.
	2. Responsabilul va fi, de regula, persoana care efectueaza prelucrarea datelor sau alta persoana, desemnata de catre organizatorii concursului.
	3. Responsabilul va completa rubricile „DENUMIREA CONCURSULUI” si „LOCUL SI DATA” ale CHESTIONARULUI DE EVALUARE (Anexa 1), dupa care va inmana sportivilor evaluatori Chestionarele pentru a fi completate.
2. Evaluarea concursului
	1. Cine evalueaza?

Evaluarea se face de catre sportivii care ocupa primele trei locuri la categoriile MF18, MF21 si la doua categorii de veterani – cele cu cea mai numeroasa participare.

In total evalueaza cate trei sportivi de la sase categorii = 18 sportivi. Daca o categorie de sportivi care evalueaza contine mai putin de trei sportivi la competitia respectiva, numarul total de evaluatori va scadea corespunzator.

4.2 Cand evalueaza?

Imediat, dupa ce a fost incheiat clasamentul unei categorii de sportivi participanta la evaluare, sportivii respectivi vor fi ghidati de catre Responsabil catre un loc din apropiere pentru a completa pe hartie “CHESTIONARUL DE EVALUARE A CONCURSULUI” (Anexa 1). Chestionarul este conceput pentru a putea fi completat rapid, in 2-3 minute.

Se recomanda sportivilor care evalueaza sa faca o copie a Chestionarului completat; astfel, acestia vor avea posibilitatea sa confrunte rezultatul afisat ulterior (Anexa 3) cu evaluarea personala.

Pana la sfarsitul festivitatillor de premiere toate Chestionarele vor fi centralizate de catre Responsabil.

1. Centralizarea datelor
	1. Responsabilul din partea Organizatorului de competitie va colecta toate Chestionarele completate de catre sportivii desemnati.
	2. Responsabilul va completa “RAPORTUL CALITATIV AL CONCURSULUI” (Anexa 2).
	3. In maximum doua zile de la terminarea concursului Responsabilul va trimite toate Chestionarele si Raportul Calitativ al Concursului la F.R.O., prin metode electronice sau fizic. Responsabilul va pastra o copie a tuturor documentelor trimise.
	4. Centralizarea Chestionarelor se va face de catre Comisia de Competitii si Harti a F.R.O. care va publica, imediat dupa primirea fiecarui set de documente (Chestionare si Raport), online, rezultatele partiale ale Concursului Anului. Rezultatele partiale vor indica pentru fiecare concurs in parte: nota generala a concursului, mediile fiecarui criteriu de evaluare in parte, precum si numarul total de sportivi si cluburi legitimate la FRO, participante la competitia respectiva.
	5. Nota generala se va calcula facand media aritmetica a mediilor tuturor criteriilor de evaluare. Nota generala va fi un numar cuprins intre 1,00 si 10,00, fiind reprezentat cu doua zecimale rotunjite superior.
	6. Media fiecarui criteriu de evaluare se va calcula ca medie aritmetica a tuturor notelor acordate pentru acest criteriu. Media partiala va fi un numar cuprins intre 1,00 si 10,00, fiind reprezentat cu doua zecimale rotunjite superior.
	7. Centralizarea se va face intr-un tabel excel, asa cum este prevazut in Anexa 3 a prezentului document.
2. Afisarea rezultatelor partiale
	1. Va fi afisata Anexa 3 a prezentului document.
	2. Afisarea se va face online, pe site-ul F.R.O., in format pdf, needitabil.
	3. Afisarea se va face in maximum 5 zile lucratoare dupa incheierea competitiei.
3. Clasamentul final si premierea
	1. Inainte de sfarsitul anului calendaristic si dupa incheierea ultimului concurs participant la „Concursul Anului”, Comisia de Competitii si Harti va publica online, in format pdf, needitabil, clasametul final. Documentul de lucru va fi asa cum este prezentat in Anexa 3 la prezentul regulament.
	2. Criterii de clasificare
		1. Clasificarea se face tinand cont de media generala a fiecarei competitii. Castigatoare este competitia cu cea mai mare medie generala, urmata de cea cu media imediat urmatoare, s.a.m.d.
		2. In cazul putin probabil de existenta a mai multor competitori cu aceeasi medie generala, departajarea se va face dupa media partiala a criteriului “NOTA GENERALA A CONCURSULUI” (Anexa 1).
		3. Daca se pastreaza egalitatea, departajarea se va face dupa media partiala a criteriului “TRASARE” (Anexa 1).
	3. Premierea

Premiul Concursului consta in: Cupa, Diploma si suma de 500 lei, acordata din veniturile proprii ale F.R.O. castigatorului.